Ιωάννης του Σαιντ-Ομέρ

Ο Ιωάννης του Σαιντ-Ομέρ (Jean de Saint-Omer) (απεβ. 1311) από τον Οίκο του Σαιντ-Ομέρ ήταν γαλλικής καταγωγής μαρεσάλος του πριγκιπάτου της Αχαΐας και κύριος του ενός τρίτου της βαρονίας της Άκοβας.

Ο Ιωάννης ήταν γιος του Μπέλα του Σαιντ-Ομέρ και της Μπόννης των Λα Ρος, αδελφής του Γκυ Α΄ μεγακύρη των Αθηνών. Στον γάμο τους το 1240, ο Γκυ δώρισε στον Μπέλα την μισή καστελλανία της Θήβας.Lognon (1969), σ. 244PLP 24701 Όπως και οι μεγαλύτεροι αδελφοί του, Νικόλαος Β΄ και Όθων, ο Ιωάννης έλαβε μέρος στον Πόλεμο της Ευβοϊκής Διαδοχής στις τάξεις των συνασπισμένων Φράγκων ηγεμόνων, που αντιτίθεντο στις κυριαρχικές βλέψεις του Γουλιέλμου Β΄ Βιλλεαρδουίνου πρίγκιπα της Αχαΐας.Lognon (1969), σ. 246

Οικογένεια
Νυμφεύτηκε το 1276 τη Μαργαρίτα ντε Νεϊγύ, κυρία του Πασσαβά, η οποία διεκδικούσε από τον πρίγκιπα την κληρονομιά της, που είχε κατασχεθεί μετά τον θάνατο του βαρώνου Βαλθέρου ντε Ροζιέρ. Παρά την υποστήριξη προς το ζεύγος από τον αδελφό τού Ιωάννη, τον Νικόλαο, τελικά ο Ιωάννης και η Μαργαρίτα έλαβαν μόνο το ένα τρίτο (οκτώ τιμάρια) της βαρονίας της Άκοβας, καθώς και τον τίτλο του κληρονομικού μαρεσάλη του πριγκιπάτου.Bon (1969), σ. 147, 149

Από το γάμο, ο Ιωάννης απέκτησε έναν γιο:
 Νικόλαος Γ΄.Bon (1969), σ. 167, 706

 Παραπομπές 

 Πηγές 





Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία της Άκοβας
Κατηγορία:Οίκος του Σαιντ-Ομέρ